Somega+1,+jälkipyykki

=Somega #1, jälkipyykki=

Tällä sivulla on kommentit, tunnelmat, reflektiot ja opit ensimmäisestä somega-tapahtumasta. Tähän voi kirjoittaa suoraan, tai linkittää muualla löytyviin resursseihin.

Toteutunut ohjelma
Sika- ja muiden flunssien vuoksi osallistujamäärä hupeni kuin Islantilaisten pankkien sijoitukset vuonna 2009. Parilla kymmenellä ihmisellä vedettiin lauantaita, tusinalla sunnuntaita.
 * Kalamaljakokeilu tehtiin teemalla "Maailmojen ja yhteisöjen läpi kulkevat digitaaliset tarinat". Teeman jälkeen oli kalamaljan reflektiota, kalamaljatekniikalla.
 * Kokeileva World Cafe toteutettiin.
 * Tuunauspajaa pidettiin lounaan jälkeen väliajalla, mutta vain hetkonen. Ehdittiin tutustua Google Waveen ja Flowdockiin.
 * SL-striimaukset ja tallennukset käsiteltiin sunnuntaina. Ohjeet striimauksen toteuttamiseksi [|Google-dokumenttina]
 * Open source -osuus pidettiin ja demottiin LTSP:tä sekä Avointa koulua
 * Twitteristä pidettiin ex tempore-tyylillä 20 minuutin pikaesittely. Kahvi- ja lounaskeskusteluiden aikana kävi ilmi, että Sometu-tapahtumissa voisi olla mukana demo-osio sosiaalisen median erilaisten työkalujen rekisteröinnistä ja käytöstä. Kysymyksiä ja kokemuksia esitettiin mm. Facebookista, Twitteristä ja Google Wavesta.
 * Luova kirjoittaminen toteutettiin, mm. Google Wavessa, ACP-chatissä ja Twitterissä
 * Powerpoint-karaoke pidettiin, noin 8 esitystä tunnetuista ja vähemmän tunnetuista koti- ja ulkomaisista Slideshare-presiksistä.
 * Tulitaideteos nähtiin.
 * Illanviettoa oli (riittävästi).
 * Pois jäi:
 * Sometun tuunaaminen
 * ITE-videointi
 * Lenkkeilyt ja geokätkeilyt
 * SometuSL

Kalamalja
Menetelmänä oli avoin kalamalja viidellä tuolilla. Neljällä tuolilla panelistit, yksi tyhjä. Ympärillä olevat tuolit olivat pöydillä varustettuja, kaksi rinkiä. Kalamaljan keskellä oli omalla jalalla mikrofoni, josta ääni videokameraan, sekä kokousmikrofoni pyöreällä pallilla, josta ääni ACP:hen läppärin 1 kautta. Videokamerasta juoksutettiin video ACP:hen läppärin 2 kautta. Läppäri 3 oli videotykissä, jossa näkyi ajoin ACP, ajoin Twazzup #sometu. Havaintoja:
 * Alustus pitää tehdä eri formaatissa, koska keskustellen alustus tekee yleisön osallistumisen vaikeaksi (viitsinkö mennä tuonne ja ajaa jonkun alustajan pois?). Alustus siis ensin, jonka jälkeen kalamalja täyteen. Alustaja voi olla joko yksin maljassa tai sitten salin edessä (jolloin osa yleisöstä joutuu kääntämään itsensä ympäri). Alustus on tyyliin 5-10 minuutin salama-alustus, jonka jälkeen alkaa keskustelu. //(Mielipide: Kyseessä on kaksi erilaista, vaihtoehtoista mallia. Erillinen alustus lataa painoa yhden asiantuntijan näkökulmalle, ja yhteinen neljän panelistin aloituskeskustelu antaa laajemman yleiskuvan. Kokeilemamme kalamaljamalli lähtee kyllä ilman alustustakin hyvin käyntiin, jos kierrätys aloitetaan bulvaanilla noin 15-20 min kuluttua. /Esko).//
 * Osallistumisen käynnistys: Kalamaljaan pitää olla nimettynä ne neljä aloittavaa keskustelijaa etukäteen, jotta ei tule hässäkkää. Lisäksi olisi hyvä sopia pari bulvaania yleisöön, jotka tulevat kalamaljaan ja siten esimerkillään näyttävät, kuinka homma toimii. Kalamaljaan saapuva saa aina seuraavan puheenvuoron. Tuolien tullessa täyteen yhden maljassa istuvan on lähdettävä.
 * Ohjeistus: Tilaan tullessa ovessa tai sen vieressä, tai huoneessa yleisön ympärillä isot plakaatit, joissa tosi nopeasti kerrotaan kalamaljan toiminta. Isoilla kuvilla ja teksteillä perusjutut, pienemmällä sitten hienosäätöä niille, jotka siitä kiinnostuvat. Jos ei kehtaa mennä tuoleille istumaan voisi ohjeistaa miten voi osallistua virtuaalisesti etäkokousjärjestelmän kautta.
 * Tekniikka: Tarvitaan lisää tykkejä. Yleisön pitäisi nähdä sekä Twitter, että ACP-chatti, että mahdollisesti Qaiku. Ja nämä pitää näyttää kahdelta suunnalta, jotta kaikki näkevät max 90 astetta päätä kääntämällä kaiken.
 * Etämoderoija: Etäosallistujien kommentit eivät nouse kalamaljan keskusteluun jos joku niitä ei nosta. Joko maljan moderaattori voi tehdä nostot, tai sitten yksi tuoli maljassa on "etälinkki" (eri värinen tuoli tms.) jonka tehtäviin kuuluu keskustelun lisäksi seurata taustakanaviakin ja nostaa kommentteja sieltä keskusteluun.

Tunnelmia yms.

 * Powerpoint-karaoken voi pitää samalla, kun viereisestä tilasta kuuluu humppaa.
 * Vapaalle keskustelulle ja verkostoitumiselle on hyvä varata aikaa, kuten myös saunomiselle.
 * Spotifysta löytyy illan myöhempiin hetkiin sopivaa tanssimusaa.
 * Ennen tapahtumaa oli hyvä, että Sometun ning-sivustolla oli sekä Tapahtumat- että Ryhmät-osioissa keskusteluja tapahtumasta. Näin kannattaa tehdä jatkossakin somega-tapahtumissa.